**ŠABLÓNA PRE ABSTRAKT**

Predložená šablóna má za cieľ formálne zjednotiť rozšírené abstrakty a mala by autorom pomôcť s ich formátovaním, preto odporúčame vkladať text s dodržaním nastaveného formátovania a štýlu. Rozsah rozšíreného abstraktu nesmie presiahnuť dve strany formátu A4 a tieto dve strany by mali byť plne využité. Štruktúra abstraktu musí presne zodpovedať predloženej šablóne[[1]](#footnote-2). Abstrakt zašlite na adresu [barbora.balogova@smail.unipo.sk](mailto:barbora.balogova@smail.unipo.sk).

**NÁZOV PRÍSPEVKU V PÔVODNOM JAZYKU**

**Názov príspevku v anglickom jazyku**

***Viera NOVÁKOVÁ***

***Predmet príspevku:*** V tomto odseku stručne opíšte teoretické východiská príspevku, t. j začiatočnú motiváciu ku skúmaniu danej problematiky, jej aktuálnosť, súvis s témou riešenej dizertačnej práce, vymedzenie kľúčových pojmov v zdrojovej literatúre, nadväznosť vlastného výskumu, stručný obsah príspevku a i. Je dobré uvedomiť si, že táto úvodná časť môže rozhodnúť o tom, či sa čitateľ/poslucháč bude o danú problematiku zaujímať. Abstrakt píšte v jazyku príspevku (slovenčina, čeština). Skratky definujte pri ich prvom použití a nepoužívajte ich v názve. Referencie v texte uvádzajte nasledovne: ... výskum realizovaný na vzorke 400 maďarských detí vo veku 3 – 10 rokov (Nagy 2001) ..., resp. ... McGovern a Barry (2000) dotazníkovou metódou na vzorke 119 rodičov zistili ...

***Účel príspevku:*** V tejto časti stručne vysvetlite dôvod skúmania problematiky príspevku a formulujte ciele príspevku (ak je relevantné, tak aj výskumné otázky, hypotézy a pod.).

***Použité metódy:*** Vysvetlite metodológiu výskumu, teda dôvod výberu a použitia súboru výskumných metód. Dodržte štandardný postup v opise metód (dizajn výskumu, výskumný súbor, výskumné nástroje a stručne priebeh výskumu). K použitým metódam sa vyjadrite aj v prípade, že pôjde o teoretický príspevok.

***Zhrnutie výsledkov:*** Opíšte spôsob analýzy údajov a výsledky, ktoré ste dosiahli. Opis výsledkov poskytnite v podobe stručného a zrozumiteľného textu, bez grafických prvkov (bez tabuliek, grafov a obrázkov). Vyjadrite sa k výsledkom testovaných hypotéz (ak boli formulované), alebo formulujte odpovede na výskumné otázky. Zároveň poskytnite čitateľovi reflexiu vašich výsledkov v kontexte teoretických východísk uvedených v predmete príspevku. Diskutujte o výsledkoch s odkazmi na ciele výskumu.

***Stručný záver:*** Poskytnite jednoznačnú sumarizáciu a informáciu o výsledkoch, o tom, čo ste zistili a aký to má ďalší vedecký, teoretický alebo aplikačný potenciál. Informujte čitateľa o obmedzeniach výskumu. Táto časť má byť stručná sumarizácia výsledkov z hľadiska účelu (zdôvodnenia) výskumu (bez pokračovania v diskusii) a ukončená jasným krátkym „posolstvom“, odporúčaním.

***Kľúčové slová:*** 3 – 5 kľúčových slov, ktoré čo najpresnejšie vystihujú riešenú problematiku (píšte malým začiatočným písmenom, oddeľte bodkočiarkou, za posledným slovom je bodka).

***Key words:*** 3 – 5 kľúčových slov v angličtine (ekvivalenty z položky vyššie).

**Literatúra**

Bibliografické odkazy uvádzajte v abecednom poradí podľa ukážok nižšie a uveďte len tie zdroje, na ktoré sa odvolávate v abstrakte (minimálne 3 zdroje). Neuvádzajte zdroje, ku ktorým nie je v texte uvedená referencia.

***(knižná publikácia)***

Kellogg, R. T., 1994. *The Psychology of Writing*. New York: Oxford University Press.

Vygotskij, L. S., 2004. *Psychologie myšlení a řeči*. Praha: Portál.

***(knižná publikácia – autorský tím)***

ČMEJRKOVÁ, S., DANEŠ, F. a J. SVĚTLÁ, 1999. *Jak napsat odborný text*. Praha: Leda.

ĎURIČ, L., BRATSKÁ, M. a kol., 1997. *Pedagogická psychológia. Terminologický a výkladový slovník*. Bratislava: SPN.

***(štúdia/odborný článok v periodiku)***

Crinon, J., 2012: The Dynamics of Writing and Peer Review at Primary School. *Journal of Writing Research*, 4 (2), pp. 121 – 154.

SZOBIOVÁ, E., 2005. Tvorivosť dievčat/žien a chlapcov/mužov v širších súvislostiach. *Psychológia a patopsychológia dieťaťa*, 40 (1), s. 1 – 16.

***(kapitola v knižnej publikácii, štúdia/odborný článok v zborníku)***

ZÁPOTOČNÁ, O., 2001. Rozvoj počiatočnej literárnej gramotnosti. In:Z. Kolláriková a B. Pupala (eds.): *Predškolská a elementárna pedagogika.* Praha: Portál, s. 271 – 305.

KOŠKOVÁ, S., 2018. Legislatívne rámce vzdelávania detí migrantov a maloletých bez sprievodu v podmienkach Slovenskej republiky. In: *Juvenilia Paedagogica 2018*. Ed. A. Rajský. Trnava: Trnavská univerzita v Trnave, s. 67 – 73. Dostupné na:

<http://pdf.truni.sk/katedry/kps/veda-vyskum?juvenilia-paedagogica#2018>

***(elektronický dokument)***

GAVORA, P. a kol., 2010. *Elektronická učebnica pedagogického výskumu*. [online]. Bratislava: Univerzita Komenského, 2010. Dostupné na:

<http://www.e-metodologia.fedu.uniba.sk/>

Na konci abstraktu uveďte kontakt v tvare:

**Kontakt**

Mgr. Viera Nováková

Prešovská univerzita v Prešove

Pedagogická fakulta

Ul. 17. novembra 15, 080 01 Prešov

Slovenská republika

[viera.novakova@smail.unipo.sk](mailto:viera.novakova@smail.unipo.sk)

1. Táto šablóna je prevzatá a upravená z konferencie Elementary Mathematics Education (skratka EME) 2019 (Žilková 2019) a nadväzuje na šablónu z EME 2018 (Dofková 2018). Autorkám patrí vďaka. [↑](#footnote-ref-2)